અમદાવાદ: શેરબજારમાં તેજીની ચાલ જોવા મળી છે. નિફ્ટી ૧૦,૩૦૦ની ઉપરની સપાટીએ બંધ જોવાઇ છે. મોટા ભાગની કંપનીના શેરમાં જોવા મળેલા સુધારા પાછળ બેન્કિંગ શેરમાં પણ સુધારો નોંધાયો છે. એક વર્ષમાં મોટા ભાગની જાહેર ક્ષેત્રની બેન્કના શેરમાં પાંચ ટકાથી ૫૦ ટકા સુધીનો ઉછાળો નોંધાતો જોવા મળ્યો છે, જેની સામે સેન્સેક્સમાં ૨૪.૨૨ ટકાનો વધારો નોંધાયો છે, જ્યારે બેન્ક ઇન્ડેક્સમાં ૨૮ ટકાનો ઉછાળો નોંધાતો જોવા મળ્યો છે. ઉલ્લેખનીય છે કે જાહેર ક્ષેત્રની બેન્કો એક વર્ષની એફડી પર છથી સાત ટકા હાલ વ્યાજ આપે છે, જેના કરતા રોકાણકારને પીએસયુ બેન્કના શેરમાં રોકાણ પર ઊંચું રિટર્ન મળી રહ્યું છે.